《覆箱峰下题彭氏书楼》
清代·张九钺

独汝村居好，千峰立户前。桃花一溪雨，枫叶半楼天。

捉瓮翻衣湿，呼儿网鲤旋。此中事儒术，亦足抵神仙。

作者简介：（1721—1803）湖南湘潭人，字度西，号紫岘。乾隆二十七年举人，历官江西、广东诸县知县。所至赈灾、治吏，兴修水利，有治声。后落职归里，主昭潭书院。早负才名，诗学李白。有《陶园诗文集》、《晋南随笔》等。